ddrg/super_eurlex huggingface dataset:
(3)

Fællesskabet bør bidrage til finansieringen af europæisk standardisering i betragtning af den gavnlige rolle, standardiseringen spiller som støtte for dets lovgivning og politikker. På den ene side medvirker europæisk standardisering til det indre markeds funktion og konsolidering, navnlig i kraft af direktiverne efter den såkaldte »nye metode« inden for sundhed, sikkerhed, miljø- og forbrugerbeskyttelse og sikring af interoperabilitet på områder som f.eks. transport. På den anden side bidrager europæisk standardisering til at forbedre virksomhedernes konkurrenceevne, idet den bl.a. letter den frie bevægelighed for varer og tjenesteydelser, interoperabilitet mellem netværk og kommunikationsmidler samt teknologisk udvikling og innovation inden for f.eks. informationsteknologi. Denne afgørelse bør derfor også omfatte finansiering af aktiviteter inden for europæisk standardisering på området informationsteknologi og telekommunikation, der også er reguleret af bl.a. Rådets beslutning 87/95/EØF af 22. december 1986 om standardisering inden for informationsteknologi og telekommunikation (5).
(7)

For at forhindre spredning af klassisk svinepest til andre områder i Fællesskabet bør der ved denne beslutning indføres et forbud mod afsendelse af fersk svinekød samt tilberedt kød og kødprodukter, som består af eller indeholder svinekød, fra Rumænien. Svinekødet, svinekødsprodukterne og det tilberedte svinekød bør forsynes med et særligt mærke, som ikke kan forveksles med sundhedsmærket for svinekød, jf. Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (4), eller med identifikationsmærket, jf. Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (5). Sådant tilberedt svinekød og sådanne produkter, der består af eller indeholder svinekød, bør dog kunne sendes til andre medlemsstater, hvis det/de underkastes en behandling, som dræber eventuel klassisk svinepest-virus.
5.10.

TSO'erne skal med jævne mellemrum udveksle et sæt tilstrækkeligt nøjagtige data om net og laststrømme, således at hver TSO får mulighed for at beregne laststrømmene i sit relevante område. Samme sæt data skal på begæring stilles til rådighed for de regulerende myndigheder og Europa-Kommissionen. De regulerende myndigheder og Europa-Kommissionen påser, at de selv og enhver konsulent, der udfører et analytisk arbejde for dem på grundlag af disse data, behandler dataene fortroligt.
(7)

Medlemsstaternes kontrol har også afsløret forekomst af genetisk modificeret »LL RICE 601«-ris i visse sendinger, der ellers ledsagedes af en original analyserapport i overensstemmelse med beslutning 2006/601/EF. Der er efterfølgende taget kontakt til USA's myndigheder med henblik på at fjerne risikoen for forekomst af ikke tilladt genmodificeret ris, men uden det ønskede resultat. På denne baggrund synes det — for at sikre, at der ikke markedsføres kontaminerede produkter, og for at sikre det høje niveau for sundhedsbeskyttelse, der kræves opretholdt i Fællesskabet, uden at der indføres mere vidtrækkende begrænsninger for handelen end nødvendigt — nødvendigt i en vis periode rutinemæssigt at underkaste alle sendinger af nærmere bestemte produkter med oprindelse i USA officiel prøveudtagning og analyse, inden produkterne markedsføres, og samtidig opretholde kravet om udstedelse af en analyserapport i henhold til beslutning 2006/601/EF.
(1)

Protokollen til partnerskabs- og samarbejdsaftalen om oprettelse af et partnerskab mellem De Europæiske Fællesskaber og deres medlemsstater på den ene side og Republikken Kasakhstan på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union og for at foretage visse tekniske tilpasninger som følge af institutionelle og juridiske udviklinger i Den Europæiske Union blev undertegnet på Det Europæiske Fællesskabs og dets medlemsstaters vegne den 30. april 2004 i overensstemmelse med Rådets afgørelse 2006/709/EF (2).
(6)

Ligeledes den 6. november 2006 meddelte Italien Kommissionen, at der for første gang er påvist forekomst af serotype 1-virus i Cagliari-provinsen i regionen Sardinien, som allerede er omfattet af spærrezone C. I lyset af disse nye oplysninger bør der etableres en ny spærrezone, som omfatter det område, der er berørt af sygdommen.
(3)

I forlængelse af ophævelsen af dispensationen til fordel for Slovenien har ECB's Styrelsesråd henstillet, at Rådet godkender Deloitte & Touche revizija d.o.o som eksterne revisorer for Banka Slovenije for regnskabsåret 2007 og 2008, fra og med regnskabsåret 2007.
(2)

Den udveksling af oplysninger og personale samt den bistand og de uddannelsesforanstaltninger, der iværksættes under Pericles-programmet, bør imidlertid være ensartet overalt i Fællesskabet, og der bør derfor træffes de nødvendige foranstaltninger for at sikre euroen samme grad af beskyttelse i de medlemsstater, hvor den ikke er officiel valuta —
(4)

Videreførelsen af programmet er begrundet i behovet for fortsat vagtsomhed og for fortsat at levere den uddannelse og tekniske bistand, der er nødvendig for at beskytte euroen mod falskmøntneri, ved at skabe stabile rammer for planlægningen af medlemsstaternes programmer, navnlig i en periode, hvor nye medlemsstater tilslutter sig den fælles valuta.
6.1.

Beskriv ordningen for verifikation af emissioner, navnlig de kompetente myndigheders og andre verifikatorers rolle i verifikationsprocessen og eventuelle, særlige krav til verifikatorer, som allerede er akkrediteret i et andet land. Indgiv de dokumenter, der fastlægger akkrediteringskriterierne for verifikatorer, samt en eventuel verifikationsvejledning til akkrediterede verifikatorer og dokumenter, der udstikker mekanismerne for tilsyn og kvalitetssikring for verifikatorer, hvis sådanne findes. Ved besvarelse af dette spørgsmål anvendes nedenstående tabel. Tilføj om nødvendigt flere rækker. Hvilke af følgende angivelser er relevante for Deres land (tilføj eventuelt en uddybende forklaring)? Uafhængige verifikatorer kan akkrediteres i henhold til nationale kriterier (i så tilfælde forelægges de relevante dokumenter eller et internet-link) Ja/Nej Der er udarbejdet en national verifikationsvejledning (i så tilfælde forelægges de relevante dokumenter eller et internet-link) Ja/Nej Bygger de nationale verifikationsregler og -procedurer på EN45011 og EA-6/01 (10) Ja/Nej Verifikatorer skal anbefale forbedringer af overvågningen af anlæg Ja/Nej Den kompetente myndighed eller et andet agentur har ret til at kontrollere verificerede emissionsrapporter Ja/Nej Den kompetente myndighed eller et andet agentur har ret til at foretage ændringer i den verificerede emissionsrapport, hvis den anses for at være utilfredsstillende Ja/Nej Den kompetente myndighed eller et andet agentur fører tilsyn med verifikatorer (herunder procedurer for stikprøvekontrol, uddannelse, kvalitetssikring og kvalitetskontrol) Ja/Nej Den kompetente myndighed har ret til at udnævne en verifikator for et anlæg Ja/Nej Verifikatorer, der er akkrediteret i en anden medlemsstat, underkastes en anden akkrediteringsproces — Nej — Nej, kun formelle krav (registrering o.s.v.) — Nej, hvad angår verifikatorer, som er akkrediteret i en medlemsstat, hvor der anvendes lignende kriterier — Ja, forenklede krav — Ja, der kræves fuld akkreditering (anfør en kortfattet begrundelse) Der kræves kendskab til sprog og/eller nationale love og bestemmelser for verifikatorer, som er akkrediteret i en anden medlemsstat Ja/Nej Certificeringsmyndigheden anvender særlige QA/QC-procedurer for verifikatorer, der er akkrediteret i en anden medlemsstat Ja/Nej Andet (angives nærmere):
(3)

Denne beslutning drejer sig kun om RFID-systemer, hvor anordningerne på de genstande, der skal kunne identificeres, ikke har nogen egen energikilde til at sende radiosignaler, og udelukkende sender ved at genbruge den energi, de rammes af fra læseenheder. Deres evne til at skabe interferens for andre frekvensbrugere er derfor normalt begrænset. Det er grunden til, at denne type udstyr kan dele frekvensbånd med andre tjenester, hvad enten de kræver tilladelse eller ej, uden at forårsage skadelig interferens og kan anvendes samtidigt med andre kortdistanceudstyr. Brugen af udstyret bør derfor ikke gøres til genstand for en individuel godkendelsesprocedure i henhold til Europa-Parlamentets og Rådets direktiv 2002/20/EF (2). Herudover har radiokommunikationstjenester, som defineret i Den Internationale Telekommunikationsunions radioreglement, fortrinsret frem for RFID-udstyr og skal ikke yde RFID-udstyr beskyttelse mod interferens, og RFID-systemer må ikke skabe interferens for radiokommunikationstjenester. Da der således ikke findes nogen garanti for beskyttelse mod interferens for RFID-brugere, er det op til fabrikanterne af RFID-udstyr at beskytte udstyret mod skadelig interferens, både fra radiokommunikationstjenester og fra andet kortdistanceudstyr, som anvendes i overensstemmelse med gældende fællesskabsregler eller nationale regler. I henhold til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (3) (direktivet om radio- og teleterminaludstyr) bør fabrikanterne sørge for, at RFID-udstyr anvender frekvenserne på en sådan måde, at skadelig interferens for andre kortdistancesystemer undgås.
(2)

Ved Kommissionens beslutning 97/20/EF (2) blev der opstillet en liste over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle, og ved Kommissionens beslutning 97/296/EF (3) blev der opstillet en liste over tredjelande, hvorfra det er tilladt at importere fiskevarer til konsum.
DA Den Europæiske Unions Tidende L 355/107

KOMMISSIONENS BESLUTNING

af 14. december 2006

om afslutning af regnskaberne for visse udbetalende organer i Tyskland og Det Forenede Kongerige over udgifter, der for regnskabsåret 2003 blev finansieret af Den Europæiske Udviklings- og Garantifond for Landbruget (EUGFL), Garantisektionen

(meddelt under nummer K(2006) 6506)

(Kun den engelske og den tyske udgave er autentiske)

(2006/936/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 7, stk. 3,

efter høring af Fondskomitéen, og

ud fra følgende betragtninger:

(1) Kommissionen har ved beslutning 2004/451/EF (2) og 2005/738/EF (3) for regnskabsåret 2003 afsluttet alle de udbetalende organers regnskaber, bortset fra det tyske udbetalende organ »Bayern-Umwelt« og de britiske udbetalende organer »DARD« og »NAW«.

(2) Efter at Tyskland og Det Forenede Kongerige har fremsendt nye oplysninger og efter yderligere kontroller, kan Kommissionen nu træffe afgørelse om, hvorvidt de regnskaber, som det tyske udbetalende organ »Bayern-Umwelt« og de britiske udbetalende organer »DARD« og »NAW« har fremsendt, er fuldstændige, nøjagtige og pålidelige.

(3) Kommissionen skal ved afslutningen af de pågældende tyske og britiske udbetalende organers regnskaber tage hensyn til de beløb, der allerede er tilbageholdt fra Tyskland og Det Forenede Kongerige i medfør af beslutning 2004/451/EF og 2005/738/EF.

(4) Ifølge artikel 7, stk. 3, andet afsnit, i forordning (EF) nr. 1258/1999 foregriber denne beslutning ikke Kommissionens vedtagelse af senere beslutninger om udelukkelse fra EF-finansiering af udgifter, der ikke er afholdt efter EF-reglerne —

VEDTAGET FØLGENDE BESLUTNING:

Artikel 1

Regnskaberne for det tyske udbetalende organ »Bayern-Umwelt« og de britiske udbetalende organer »DARD« og »NAW« over udgifter, der for regnskabsåret 2003 blev finansieret af EUGFL, Garantisektionen, afsluttes hermed.

De beløb, der skal tilbagebetales af eller udbetales til de pågældende medlemsstater i henhold til denne beslutning, er fastlagt i bilaget.

Artikel 2

Denne beslutning er rettet til Forbundsrepublikken Tyskland og Det Forenede Kongerige Storbritannien og Nordirland.

Udfærdiget i Bruxelles, den 14. december 2006. På Kommissionens vegne Mariann FISCHER BOEL Medlem af Kommissionen

(1) EFT L 160 af 26.6.1999, s. 103.

(2) EUT L 193 af 1.6.2004, s. 102.

(3) EUT L 276 af 21.10.2005, s. 58.
(3)

Ved udnævnelsen er det også nødvendigt at fastsætte et mandat for den særlige koordinator. Erfaringen har vist, at det mandat, der er fastsat ved Rådets afgørelse 2005/912/EF af 12. december 2005 om udnævnelse af den særlige koordinator for stabilitetspagten for Sydøsteuropa (2) for 2006, er passende. I forlængelse af konklusionerne fra Det Regionale Sydøsteuropapanel, som i Beograd den 30. maj 2006 godkendte en plan for overgangen til regionalt ejerskab, og i overensstemmelse med Rådets konklusioner af 12. juni 2006 bør der i mandatet lægges særlig vægt på kravene til denne overgang.
(1)

Ved Kommissionens beslutning 2002/887/EF af 8. november 2002 om bemyndigelse til at undtage naturligt eller kunstigt væksthæmmede planter af Chamaecyparis Spach, Juniperus L. og Pinus L. med oprindelse i Japan fra visse bestemmelser i Rådets direktiv 2000/29/EF (2) bemyndiges medlemsstaterne til at tillade undtagelser fra visse bestemmelser i direktiv 2000/29/EF for planter af Chamaecyparis Spach, Juniperus L. og Pinus L. med oprindelse i Japan i begrænsede perioder på særlige betingelser.
(3)

I Kommissionens beslutning 2005/873/EF af 30. november 2005 om godkendelse af de programmer for udryddelse og overvågning af dyresygdomme og visse former for TSE og for forebyggelse af zoonoser, som medlemsstaterne har forelagt for 2006 (3), fastsættes det maksimale EF-tilskud til hvert program, som forelægges af medlemsstaterne.
(1)

Efter at der i december 2003 udbrød aviær influenza i Sydøstasien forårsaget af den højpatogene H5N1-virusstamme, vedtog Kommissionen en række beskyttelsesforanstaltninger over for aviær influenza. Foranstaltningerne omfattede blandt andet Kommissionens beslutning 2006/7/EF af 9. januar 2006 om visse beskyttelsesforanstaltninger over for import af fjer fra visse tredjelande (3), Kommissionens beslutning 2006/265/EF af 31. marts 2006 om visse beskyttelsesforanstaltninger i forbindelse med mistanke om højpatogen aviær influenza i Schweiz (4) og Kommissionens beslutning 2006/533/EF af 28. juli 2006 om visse midlertidige beskyttelsesforanstaltninger over for højpatogen aviær influenza i Kroatien (5).
(6)

I januar 2005 meddelte Accounting Standards Board of Japan (ASBJ) og International Accounting Standards Board (IASB), at de var enige om at iværksætte et fælles projekt med det formål at formindske forskellene mellem IFRS og de japanske GAAP, og de iværksatte i marts 2005 et fælles arbejdsprogram for at samordne de japanske GAAP med IFRS. I januar 2006 erklærede Accounting Standards Board of Canada officielt, at denne organisations mål var at arbejde for indførelsen af ét sæt globalt anerkendte standarder af høj kvalitet for børsnoterede selskaber, og drog den konklusion, at dette mål bedst nås ved inden for fem år at samordne de canadiske regnskabsstandarder med IFRS. I februar 2006 offentliggjorde IASB og American Financial Accounting Standards Board et aftalememorandum, hvori der skitseres et arbejdsprogram til sikring af konvergens mellem IFRS og US GAAP med henblik på at opfylde en af US Securities and Exchange Commission's (SEC) betingelser, som skal være opfyldt, før den senest i 2009 afskaffer afstemningskravet for udenlandske udstedere, der anvender IFRS, og som er registreret hos SEC.
(3)

Efter artikel 3, stk. 2, i direktiv 92/102/EØF kan medlemsstaterne få tilladelse til i den fortegnelse over bedrifter, der kræves i henhold til direktivets artikel 3, stk. 1, at undlade at medtage fysiske personer, der holder kun et svin, som er bestemt til eget brug eller konsum, såfremt dette dyr, inden det flyttes, underkastes de i direktivet fastsatte kontrolforanstaltninger.
(2)

Artikel 75 i Europa-aftalen indeholder bestemmelser om, at samarbejdet, hvad angår procedurer for standardisering og overensstemmelsesvurdering, skal have som målsætning, at der indgås aftaler om gensidig anerkendelse.
2.

Da aftalen udløber den 31. december 2006, vedtager Det Europæiske Fællesskab og Republikken Belarus i overensstemmelse med aftalens artikel 19, stk. 1, at forlænge aftalens varighed med en yderligere periode på et år med følgende ændringer og på følgende betingelser: 2.1. Artikel 19, stk. 1, i aftalen affattes således: »Denne aftale træder i kraft på den første dag i måneden efter den dag, på hvilken parterne har meddelt hinanden, at de nødvendige procedurer i så henseende er afsluttet. Den anvendes indtil den 31. december 2007.« 2.2. Bilag II, hvori angives de kvantitative restriktioner for eksport fra Republikken Belarus til Det Europæiske Fællesskab, erstattes med tillæg 1 til dette brev. 2.3. Bilaget til protokol C, hvori er angivet de kvantitative restriktioner for eksport fra Republikken Belarus til Det Europæiske Fællesskab efter passiv forædling i Republikken Belarus, erstattes for perioden fra 1. januar 2007 til 31. december 2007 med tillæg 2 til dette brev. 2.4. Importen i Belarus af tekstilvarer og beklædningsgenstande med oprindelse i Det Europæiske Fællesskab pålægges i 2007 en told på ikke over den for 2003 gældende i henhold til tillæg 4 i aftalen i form af brevveksling mellem Det Europæiske Fællesskab og Republikken Belarus, paraferet den 11. november 1999. Anvendes disse satser ikke, har Fællesskabet ret til for aftalens resterende løbetid at genindføre de kvantitative restriktioner, der gjaldt for 2006 på et pro rata-grundlag som omhandlet i brevvekslingen, paraferet den 11. november 2005.
DA Den Europæiske Unions Tidende C 320/1

RÅDETS AFGØRELSE

af 18. december 2006

om udnævnelse af medlemmer af og suppleanter til Det Rådgivende Udvalg for Uddannelse inden for Arkitekturområdet

(2006/C 320/01)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets afgørelse 85/385/EØF af 10. juni 1985 om nedsættelse af et rådgivende udvalg for uddannelse inden for arkitekturområdet, særlig artikel 3 og 4 (1), og

ud fra følgende betragtninger:

I henhold til artikel 3 i nævnte afgørelse er udvalget sammensat af tre sagkyndige fra hver medlemsstat, og hver af disse sagkyndige har en suppleant; i henhold til artikel 4 i samme afgørelse gælder medlemmernes og suppleanternes mandat for tre år, og det udløber inden treårsperiodens ophør, hvis et medlem eller en suppleant tager sin afsked, dør eller erstattes af et andet medlem eller en anden suppleant; i så fald udnævnes et nyt medlem eller en ny suppleant for den resterende del af mandatperioden;

Rådet udnævnte ved afgørelse 2006/C 68/03 af 9. marts 2006 (2) medlemmerne af og suppleanterne til Det Rådgivende Udvalg for Uddannelse inden for Arkitekturområdet for en periode på tre år fra den dato, hvor afgørelsen blev truffet.

Syv medlemsstaters regeringer har indstillet kandidater med henblik på udnævnelse af nye medlemmer og suppleanter eller udpegelse af efterfølgere —

TRUFFET FØLGENDE AFGØRELSE:

Eneste artikel

Følgende personer udnævnes til medlemmer af og suppleanter til Det Rådgivende Udvalg for Uddannelse inden for Arkitekturområdet for perioden fra den dato, hvor afgørelsen træffes, og indtil den 9. marts 2009:

A. SAGKYNDIGE, SOM UDØVER VIRKSOMHED INDEN FOR FAGET

Land Medlemmer Suppleanter Den Tjekkiske Republik Dalibor BORÁK Danmark Bente BEDHOLM Henning THOMASEN Cypern Themis THEMISTOCLEOUS Vassos CHRISTOU Luxembourg Marie-Hélène LUCAS Nico STEINMETZ Portugal Carlos da SILVA AFONSO Nuno da SILVA ARAÚJO SIMõES

B. SAGKYNDIGE FRA UDDANNELSESINSTITUTIONER PÅ UNIVERSITETSNIVEAU INDEN FOR ARKITEKTUROMRÅDET

Land Medlemmer Suppleanter Danmark Sven FELDING Jørgen HAUBERG Luxembourg Jean TAGLIAFERRI Raymond HARSCH Portugal Mario Júlio TEIXEIRA KRUGER Manuel MENDES TAINHA Sverige Hasse ERNERFELDT

C. SAGKYNDIGE FRA DE KOMPETENTE MYNDIGHEDER I MEDLEMSSTATEN

Land Medlemmer Suppleanter Den Tjekkiske Republik Marie KOTRLÁ Danmark Mikkel BUCHTER Mads FLYVHOLM Luxembourg Bernadette FRIEDERICI-CARABIN Elodie HOFMANN Slovakiet Róbert PODHORSKY

Udfærdiget i Bruxelles, den 18. december 2006. På Rådets vegne J.-E. ENESTAM Formand

(1) EUT L 223 af 21.8.1985, s. 26-27.

(2) EUT C 68 af 21.3.2006, s. 6-8.
(1)

Ifølge artikel 6 i fælles aktion 2006/304/FUSP bemyndiger Rådet Den Udenrigs- og Sikkerhedspolitiske Komité til at træffe relevante afgørelser i overensstemmelse med traktatens artikel 25 og giver den bl.a. beføjelse til at udnævne en chef for EU's planlægningsgruppe (EUPT Kosovo) efter indstilling fra generalsekretæren/den højtstående repræsentant.
(1)

De operationelle behov og behovet for effektivt at bekæmpe organiserede former for kriminalitet gennem Europol kræver, at Kina og Liechtenstein tilføjes på listen over de tredjelande, som Europols direktør bemyndiges til at indlede forhandlinger med.
(4)

For at beskytte forbrugernes sundhed er det nødvendigt at opretholde de foranstaltninger, der blev indført ved beslutning 2006/698/EF, indtil det bekræftes, at de brasilianske myndigheders foranstaltninger har rådet bod på de påviste mangler.
(2)

Som følge af Bulgarien og Rumæniens tiltrædelse af Den Europæiske Union og det faktum, at deres NCB'er bliver en del af Det Europæiske System af Centralbanker (ESCB) den 1. januar 2007, fastsætter afgørelse ECB/2006/21 af 15. december 2006 om de nationale centralbankers fordelingsnøgle for kapitalindskud i Den Europæiske Centralbank (2) med virkning fra 1. januar 2007 de nye vægte, som tildeles hver NCB, som er medlem af ESCB den 1. januar 2007, i fordelingsnøglen for det udvidede kapitalindskud i ECB (i det følgende benævnt henholdsvis »fordelingsnøglevægtene« og »fordelingsnøglen«).
(3)

Artikel 1, litra d), i afgørelse ECB/2001/15 af 6. december 2001, om udstedelse af eurosedler (4) definerer »seddelfordelingsnøglen« og henviser til bilaget til denne afgørelse, hvori seddelfordelingsnøglen gældende fra 1. maj 2004 specificeres. Under hensyn til at nye fordelingsnøglevægte vil være gældende fra 1. januar 2007, og at Slovenien vil indføre euroen denne dato, må afgørelse ECB/2001/15 ændres, med henblik på at bestemme den seddelfordelingsnøgle, som gælder fra 1. januar 2007.
(2)

Som følge af Bulgarien og Rumæniens tiltrædelse af Den Europæiske Union og det faktum, at deres respektive nationalbanker bliver en del af Det Europæiske System af Centralbanker (ESCB) den 1. januar 2007, bør ECB's indskudte kapital automatisk øges i henhold til statuttens artikel 49.3. Øgningen kræver, at fordelingsnøglevægten for hver NCB, som er medlem af ESCB den 1. januar 2007, beregnes i analogi med statuttens artikel 29.1 og i overensstemmelse med statuttens artikel 29.2. ECB's udvidede fordelingsnøgle for kapitalindskud i ECB og fordelingsnøglevægten for hver NCB finder anvendelse med virkning fra den 1. januar 2007. Afgørelse ECB/2004/5 bør derfor ophæves og erstattes af en ny afgørelse, som afspejler denne nye situation.
3.

Med forbehold af relevant lovgivning om fortrolighed i henhold til artikel 4 stiller hver part på en passende, rettidig og effektiv måde et resumé af den anmeldelse, der er indgivet for at få tilladelse til udsætning i miljøet eller markedsføring af en gmo på partens område, samt vurderingsrapporten, såfremt den foreligger, til rådighed for offentligheden i overensstemmelse med de nationale regler for biosikkerhed.